આ કૃતિ કોઈ ઐતિહાસિક પાત્રોની ગરિમાને ખંડીત કરવા માટે રચાઈ નહોતી, પરંતુ જે દર્દ અને વ્યથા સાંપ્રત પરિસ્થિતિને જોઈને ઉદભવી તેને પરિણામે રચાઈ હતી. કૃતિમાં દ્રૌપદી એ સારા અને ખાનદાન પરિવારની સ્ત્રીઓ શોખ, કુતૂહલ, દબાવ કે અન્ય કારણોસર પતનની ગર્તામાં સરે છે એના પ્રતીકરૂપે વ્યક્ત થઈ હતી. ધૃતરાષ્ટ્ર બધું જાણતા હોવા છતાં આંખ આડા કાન કરી પરિસ્થિતિને મને-કમને ચલાવી લેતા વ્યક્તિઓ-વડીલોને રજૂ કરે છે, શકુનિ અધર્મ અને અનાચારને ધન વડે, સ્થળ વડે, કે અન્ય રીતે સગવડ અને સમર્થન આપનાર તથા દુઃશાસન એ અનાચાર કરનાર પાત્રના પ્રતીક તરીકે રજૂ થયા છે.